Diari Oficial de la Generalitat Valenciana


Sumari del DOGV 4067, del 20-08-2001 (2001/7077)

ACORD de 31 de maig de 2001, de la Comissió Territorial d'Urbanisme de València, relatiu a la modificació del Pla General d'Ordenació Urbana, en la Unitat d'Execució núm. 4.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7077


Data del document
:   31-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vinalesa
    * pla d'urbanisme

ACORD de 31 de maig de 2001, de la Comissió Territorial d'Urbanisme de València, relatiu a la modificació del Pla General d'Ordenació Urbana, en la Unitat d'Execució núm. 4. [2001/X7077]
  
Vist l'expedient tramés per l'Ajuntament de Vinalesa referit a la modificació del Pla General d'Ordenació Urbana, en la Unitat d'Execució núm. 4, i de conformitat amb els següents,
  
Antecedents de fet
  
Primer. La Unitat d'Execució té un Programa per a l'Actuació Integrada que s'ha de desenvolupar per gestió directa aprovat definitivament pel ple municipal de 11 de juny de 1999, i disposa de cèdula d'urbanització expedida pel director general d'Urbanisme i Ordenació Territorial el 10 de maig de 1999.
  
Segon. El present projecte es va sotmetre a informació pública mitjançant acord del ple de l'Ajuntament en la sessió realitzada el dia 20 de desembre de 2000. Després del pertinent període d'exposició pública, en el qual es van presentar dues al·legacions, va ser aprovat provisionalment pel mateix òrgan el 25 de març de 2001.
  
Tercer. El projecte consta de memòria i plànols.
  
L'objecte de la modificació és la millora o l'ajustament de l'ordenació detallada que el PGOU estableix per a la Unitat, de forma que s'adapte al nou traçat de la canalització del barranc de Carraixet basat en un projecte redactat per la Confederació Hidrogràfica del Xúquer.
  
Aquest traçat envaeix parcialment el vial que delimita la Unitat i el fa d'impossible execució. Açò implica una reordenació dels blocs lineals d'ús residencial que es troben formant façada al barranc, així com de les illes edificables adjacents.
  
D'altra banda, es modifica l'article 18.26 de les Normes Urbanístiques del PGOU denominat Construccions permeses per damunt de l'alçària de cornisa, i s'aplica exclusivament a l'àmbit ordenat de la UE núm. 4.
  
Aquesta modificació fa referència a la possibilitat de permetre àtics reculats en els blocs inclosos en la Unitat que donen enfront del barranc.
  
Com a justificació a la modificació que inclou un augment de l'edificabilitat de la Unitat, s'aporta el càlcul justificatiu de l'augment, en la nova ordenació, del valor de la relació entre l'índex de sòl dotacional (ISD) i l'índex d'edificabilitat bruta (IEB), respecte de l'obtingut segons l'ordenació original, tot això de conformitat amb l'article 17 del Decret 201/1998 de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
Fer notar que s'incorpora un increment de superfície en la Unitat que suposa un 11,42% respecte dels 10.529 m2 inicials que figuren en el PGOU (en la modificació s'inclouen 11.731,34 m2).
  
Quart. Durant la tramitació de l'expedient s'ha sol·licitat informe sectorial a la Confederació Hidrogràfica del Xúquer en data 11 d'abril de 2001.
  
Cinqué. Vinalesa té un Pla General d'Ordenació Urbana aprovat definitivament per la Comissió Territorial d'Urbanisme en data 15 de novembre de 1990.
  
Sisé. La comissió informativa de la Comissió Territorial d'Urbanisme de València, en la sessió realitzada el 25 de maig de 2001, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, i s'ajusten al que exigeix tant l'article 55 de la LRAU com l'article 17 del Reglament de Planejament de la Comunitat Valenciana pel que fa al compliment dels estàndards de dotacions públiques.
  
Segons la modificació pretesa, l'article 18.26 de les Normes Urbanístiques queda aplicable exclusivament a l'àmbit de la UE núm. 4, i s'entén que l'antiga redacció de l'article mencionat romandrà en vigor per a la resta de la població, ara bé, açò ha de quedar reflectit en els articles de les Normes Urbanístiques.
  
Respecte de l'ordenació detallada, a títol orientatiu, sí que convé comentar la inadequació funcional que pot sorgir en l'illa que dóna al carrer Pelayo i al front del barranc, en modificar-se la part de l'illa inclosa en la Unitat ii ncloure's com a tipologia d'eixample (amb la possibilitat de crear àtics), respecte de la part de l'illa que queda fora de la Unitat que continua sent tipologia de nucli antic sense possibilitat de crear àtics.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 31 de maig de 2001, acorda aprovar definitivament la modificació del Pla General d'Ordenació Urbana - en Unitat d'Execució núm. 4- del municipi de Vinalesa.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 31 de maig de 2001.- El secretari de la Comissió Territorial d'Urbanisme: José Manuel Palau Navarro.